**Zaključci sa 2. sjednice NVa- 27.09.2024.**

**Dnevni red:**

1. Usvajanje zapisnika sa 1. sjednice nastavničkog vijeća održane 6. rujna 2024. godine,
2. Prijedlog Godišnjeg plana i programa za školsku 2024./2025. godinu,
3. Prijedlog Školskog kurikuluma za školsku 2024./2025. godinu,
4. Međunarodno natjecanje „Gatus 2024“- informacija,
5. Molbe učenika,
6. Razno.

**Točka 1)**

Otvorila se rasprava glede teksta zapisnika 1. sjednice Nastavničkog vijeća održane 6. rujna 2024. godine. Nakon što je utvrđeno kako primjedbi i nadopuna nema, ravnateljica Roth je isti dala na glasovanje. Tekst zapisnika je jednoglasno usvojen.

**Točka 2)**

Ravnateljica iščitava Prijedlog Godišnjeg plana i programa rada za školsku 2024./2025. godinu. Plan i program se daje na glasovanje te se jednoglasno usvaja. Isti će se dostaviti Školskom odboru na konačno usvajanje.

**Točka 3)**

Ravnateljica iščitava Prijedlog Školskog kurikuluma za školsku 2024./2025. godinu. Kurikulum se daje na glasovanje te se jednoglasno usvaja. Isti će se dostaviti Školskom odboru na konačno usvajanje.

**Točka 4)**

Ravnateljica daje informaciju vezanu za 12. međunarodno natjecanje Gatus koje će se održati u Osijeku od 05. listopada do 08. listopada 2024. godine.

**Točka 5)**

Učenica 2.5 razreda, K.K., upućuje zamolbu Nastavničkom vijeću da joj se omogući promjena izbornog predmeta iz vjeronauka u etiku iz razloga što sve djevojčice iz razreda slušaju etiku i ona bi bila sretnija da je s njima u grupi. Nastavničko vijeće jednoglasno prihvaća molbu učenice.

Majka učenice D.Ž.R. upućuje zamolbu za prelazak učenice iz razrednog odjela turističko - hotelijerskog tehničara 2.1 u razred 2.5 za zanimanje tehničar posluživanja. Nastavničko vijeće jednoglasno prihvaća zamolbu.

Majka i otac učenice R.K. upućuje zamolbu za prelazak učenice iz Gimnazije Eugena Kumičića Opatija u Ugostiteljsku školu za zanimanje turističko – hotelijerski komercijalist. Molba se jednoglasno prihvaća i učenica se upisuje u razredni odjel 1.1 od ponedjeljka 30. rujna 2024. godine.

Majka učenika K.V. upućuje zamolbu za premještaj učenika iz Prometne škole Rijeka u kuharski razred Ugostiteljske škole Opatija. Molba se jednoglasno prihvaća i učenik se upisuje u razredni odjel 1.3 od ponedjeljka 30. rujna 2024. godine.

Majka učenika P.M. upućuje zamolbu Nastavničkom vijeću za premještaj učenika iz Pomorske škole Bakar u Ugostiteljsku školu Opatija za zanimanje kuhar. Molba učenika se jednoglasno prihvaća i učenik se upisuje u razredni odjel 1.3 od 30. rujna 2024. godine.

**Točka 6)**

Ravnateljica obavještava Nastavničko vijeće o promjeni radnog vremena ravnateljice i tajnika škole. Svaki utorak i četvrtak radno vrijeme je u poslije podnevnim satima.

Ravnateljica opominje nastavnike da ne puštaju učenike na toalet za vrijeme nastave jer učenici uništavaju školsku imovinu. Također podsjeća da učenici ne smiju sami otvarati prozore niti otvarati žaluzine.

Ravnateljica podsjeća nastavnike koji drže nastavu zadnji sat da prije odlaska kući pregledaju urednost učionice i da provjere da su svi prozori zatvoreni.

Ravnateljica ukazuje Nastavničkom vijeću da obrate pozornost u zgradi škole u Kumičićevoj dok dežuraju jer netko od učenika uporno skida ruku s lutke.

Ravnateljica daje upute nastavnicima i razrednicima vezano za raspored sjedenja prilikom obilježavanja Dana škole i svečanosti koja će se održati u dvorani Drago Gervais.